Nie ste si istý, ako vybrať vhodný nástroj? Nižšie nájdete prehľadné informácie základných parametrov nástrojov a rýchly návod, ako vybrať ten, ktorý bude odpovedať vašej potrebe.
Aké základné parametre potrebujete k výberu?
Kým sa pustíte do výberu vášho nástroja, budete potrebovať poznať základné parametre, bez ktorých sa nezaobídete.
- D1 = rezný priemer
- D2 = priemer stopky
- L1 = celková dĺžka
- L2 = dĺžka britu
Kedy zadávať aj ďalšie parametre?
Následujúce parametre budete potrebovať, pokiaľ budete nástroj používať na špecifické obrábanie, napríklad frézovanie hlbokých dier alebo otvorov, gravírovanie, zrážanie, frézovanie tvarových plôch, drážok a ďalšie.
- D3 = priemer podbrúsenej stopky
- L3 = obrábacia dĺžka
- R = polomer
- α = uhol
Ako vybrať vhodný nástroj pre jednotlivé materiály?
Pri výbere nástroja je možné zvoliť materiál, ktorý chcete obrábať. Nástroje sú k jednotlivým materiálom priradené v dvoch úrovniach.
- Optimálny = nástroj pri obrábaní daného materiálu dosahuje maximálne efektívne výsledky.
- Vhodný = obrábanie je možné previesť s požadovaným výsledkom bez poškodenia nástroja a materiálu.
Kedy voliť povlakovaný nástroj a ako sa povlaky líšia?
Frézy DATRON vynikajú svojou životnosťou a kvalitou, pokiaľ však potrebujete obrábať veľmi tvrdé a abrazívne materiály, doporučujeme vybrať vhodný povlak.
ALCRONA – nízké hodnoty koeficientu trenia a vysoká tvrdosť.
Povlak ALCRONA je extrémne tvrdý i pri vysokých teplotách (3200 HV pri teplote do 1100 °C) a má rovnako veľmi nízky koeficient trenia (0,35 na suchej oceli). Je výnimočne odolný voči odieraniu i pri vysokých rezných rýchlostiach. ALCRONA je štandardný povlak pre 4-brité dokončovacie guľové frézy DATRON zo spekaného karbidu (tvrdokovov). So špečicálne leštenou reznou hranou môžu tieto nástroje obrábať oceľ s pevnosťou až 1300 MPa.
X-CEED – tvrdosť a vysoká priľnavosť.
Povlaky X-CEED dosahujú tvrdosť až 3300 HV. Sú schopné veľmi dobre priľnúť k základovému materiálu a preto sú vhodné pre obrábanie ťažko obrobiteľných a tvrdených materiálov. Štandardne sa tento povlak používa na 4-britých 30° nástrojoch DATRON so zaoblenými rohmi. Povlaky X-CEED umožňujú obrábanie materiálov až do 52 HRC.
Diamantový povlak – vysoká tvrdosť a chemická odolnosť.
Diamantové povlaky sú doporučované pre obrábanie vysoko abrazívnych materiálov. So svojou tvrdosťou nad 9000 HV a koeficientom trenia 0,15 veľmi dobre odolávajú materiálom náročným na obrábanie. DATRON ponúka tento povlak na nástrojoch pre obrábanie dosiek plošných spojov (DPS).
Ako vybrať typ stopky?
Pre upínanie sa štandardne používa stopka valcového typu DIN 6535 HA. Stopka DIN 6535 HB má unášaciu plochu pre fixáciu v nástrojovej klieštine. Nástroje so stopkou HB je možné upnúť rovnako ako nástroje so stopkou HA. Opačný postup ale nie je možný.